Jacques Audiberti
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Jacques Audiberti var en fransk forfatter. Hans verk, beslektet både med Paul Valérys formstrenghet og med Guillaume Apollinaires og surrealistenes eksperimenter, vitner om virtuos språkbeherskelse og frodig fantasi.
Audibertis produksjon er omfattende, men ujevn. Blant hans diktsamlinger kan nevnes L'Empire et la trappe (1930), Des Tonnes de semence (1941) og Toujours, Rempart (1953). Han skrev også en rekke romaner, for eksempel Abraxas (1938) og Les Jardins et les fleuves (1954), og skuespill, blant annet Le Mal court (1947) og Le Cavalier seul (1963). I essayet L'Abhumanisme (1955) angriper han samtidens menneske- og kultursyn og kjemper for en indre frigjøring av menneskene. Les mer i Store norske leksikon Frankrikes litteratur litteratur lyrikk drama Teater i Frankrike Eksterne lenker Association des amis de Jacques Audiberti: Nettside tilegnet Jacques Audiberti